《呈任邕州昭子言》
宋代·赵蕃

清江江上贤大夫，我所识者向杨胡。
盘园近说在城郭，使君政剖邕州符。
笑谈虽阻亲颜色，新诗往往流传得。
岂知舟楫复江湖，飘飘又堕清江侧。
向来一识苦无因，兹日何缘得造门。
要题诗句道所以，行色苍茫难具陈。
盘园已成十年阴，使君二毛殊未侵。
平生慷慨功名事，切勿恋此成遐心。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。